Ζεράρ ντε Βιλιέ

Ο Ζεράρ ντε Βιλιέ (ή ντε Βιλλιέ) (Gerard de Villiers) (Παρίσι, 8 Δεκεμβρίου 1929 - Παρίσι, 31 Οκτωβρίου 2013), ήταν Γάλλος συγγραφέας της ιδιαίτερα επιτυχημένης, σε παγκόσμιο επίπεδο, σειράς μυθιστορημάτων κατασκοπίας «SAS».Απεβίωσε ο γάλλος συγγραφέας Ζεράρ Ντε Βιλιέ, ΝΑΥΤΕΜΠΟΡΙΚΗ, 01 Νοεμβρίου 2013

Το έργο του: η σειρά SAS
Η σειρά των βιβλίων που έγραψε ονομαζόταν SAS από τα αρχικά της φράσης Son Altesse Sérénissime (Η Αυτού Γαληνοτάτη Υψηλότης, στα γαλλικά), αναφερόμενη στον πρωταγωνιστή της, Πρίγκιπα Μάλκο Λίνγκε, κάνοντας ταυτόχρονα αναφορά στις ειδικές δυνάμεις της Βρετανίας που έχουν τα ίδια αρχικά (Special Air Service)

Το πρώτο βιβλίο της σειράς SAS, το «SAS στην Κωνσταντινούπολη», κυκλοφόρησε τον Μάρτιο του 1965Πέθανε ο μετρ του κατασκοπευτικού μυθιστορήματος Ζεράρ ντε Βιλιέ, ΤΑ ΝΕΑ, 01/11/2013.
Ο ντε Βιλιέ έγραφε τέσσερα βιβλία SAS κάθε χρόνο, τα οποία μεταφράζονταν σε πολλές γλώσσες. Κοινά στοιχεία στα βιβλία αυτά ήταν «μια γερή δόση γεωπολιτικής και εξωτισμού, σκηνές σκληρού σεξ και μπόλικης βίας». Συνολικά εκδόθηκαν 200 βιβλία της σειράς SAS, το τελευταίο από τα οποία τον Οκτώβριο του 2013.

Ο ίδιος θεωρούσε τα βιβλία της σειράς του «...δημοσιογραφία σε μορφή μυθιστορήματος, ένα είδος φωτογραφίας μιας χώρας στο γεωπολιτικό πλάνο». Πριν τη συγγραφή κάθε βιβλίου, ταξίδευε για δυο εβδομάδες στη συγκεκριμένη χώρα όπου διαδραματιζόταν και στη συνέχεια έγραφε για το βιβλίο τις επόμενες έξη εβδομάδες. Στο πλαίσιο της έρευνάς του βρισκόταν σε τακτική επαφή με δημοσιογράφους, διπλωμάτες, πράκτορες μυστικών υπηρεσιών ακόμη και με τρομοκράτες.
Η σειρά κάλυψε μια περίοδο 48 ετών από το 1965 μέχρι το 2013. Οι πωλήσεις της σειράς S.A.S. ήταν πάνω από 100 εκατομμύρια αντίτυπα και θεωρείται ότι είναι μια πιο πετυχημένες στο είδος της, αντίστοιχα με αυτήν του  Τζέιμς Μποντ από τον Ίαν Φλέμινγκ.Πέθανε σε ηλικία 84 ετών ο συγγραφέας Ζεράρ ντε Βιλιέ, Υπήρξε ο δημιουργός της κατασκοπευτικής σειράς S.A.S., ΤΟ ΒΗΜΑ, 01/11/2013

Κριτική για το έργο του
Τα έργα του δεν ήταν απλώς επίκαιρα, δεδομένου ότι ο ντε Βιλιέ έκανε επιτόπια έρευνα πριν γράψει κάθε βιβλίο. Σε μερικές μάλιστα περιπτώσεις προέβλεψε γεγονότα και εξελίξεις («εντυπωσιακές συμπτώσεις») - περιγράφοντας γεγονότα που λίγο έως πολύ συνέβαιναν μέσα στα επόμενα χρόνια. Τέτοια περιστατικά είναι η αποτυχημένη απόπειρα πραξικοπήματος εναντίον του προέδρου Άσαντ της Συρίας στο βιβλίο του  «Ο δρόμος προς τη Δαμασκό» (2012), η δολοφονία του Αιγυπτίου προέδρου Σαντάτ (Η συνωμοσία του Καΐρου, 1981), η δολοφονία του πρώην πρωθυπουργού του Λιβάνου Ραφίκ Χαρίρι (Λίστα Χαρίρι, 2010) Φανταστικός κατάσκοπος, αληθινά μυστικά, ΤΑ ΝΕΑ, 09/02/2013.
Το ύφος των μυθιστορημάτων του είχε σαν αποτέλεσμα να δέχεται κριτική ως αντιδραστικός, σεξιστής και σωβινιστής.

Για την Ελλάδα
Η άποψη του ντε Βιλιέ για ελληνικά γεγονότα, που εκφράστηκε μέσα από σχετικό μυθιστόρημά του, θεωρήθηκε άξια αναφοράς σε ελληνικό βιβλίοΤο ελληνικό αντάρτικο των πόλεων, Γιώργος Ν. Καράμπελας, Εκδ. Ρόπτρο, 1985, σελ. 38 «Τήν άποψη αυτή χρησιμοποιεί καί ό Ζεράρ ντέ Βιλιέ στό μυθιστόρημά του «SAS A ATHENES», ενώ το όνομά του χρησιμοποιείται για να παρομοιάσει την ιδιαίτερη πλοκή της ιστορίας τρομοκρατικής οργάνωσης με τα βιβλία τουΑντι-φάκελος 17 Νοέμβρη, Κλεάνθης Γρίβας, 2003, σελ. 44 «... θα μπορούσε να προκύψει από τη συνεργασία των σκοτεινών κόσμων του Ζεράρ Ντε Βιλιέ και του Roland Jacquard...» (Ο Roland Jacquard είναι γάλλος, πρώην δημοσιογράφος και εμπειρογνώμονας για την ισλαμική τρομοκρατία).

Το 2002, ο ντε Βιλιέ, στο πλαίσιο της έρευνάς του για τη συγγραφή νέου βιβλίου, είχε ζητήσει από τη διοίκηση των φυλακών Κορυδαλλού  να του επιτραπεί να μιλήσει με τους τρομοκράτες της 17 Νοέμβρη, αλλά το αίτημά του δεν είχε γίνει αποδεκτό«Όχι» εισέπραξε ο Ζεράρ ντε Βιλιέ στο αίτημά του να μιλήσει με τους 17 της 17Ν, in.gr 23/9/2002.

Οικογένεια
Πατέρας του Ζεράρ ντε Βιλιέ ήταν ο Ζακ Ντεβάλ, θεατρικός συγγραφέας και κινηματογραφιστής. Είχε παντρευτεί τέσσερις φορές. Η τελευταία σύζυγός του, Κριστίν, με την οποία βρισκόταν σε διάσταση, ήταν διευθύντρια των εκδόσεών του. Ο ντε Βιλιέ είχε δυο παιδιάGérard de Villiers, The Telegraph (αγγλική εφημερίδα), 3/11/2013.

Θάνατος
Η ανακοίνωση του θανάτου του έγινε σύμφωνα με επιθυμία του συγγραφέα, μέσω Twitter, με το κείμενο «SAS. Ο πρίγκιπας Malko Linge είναι ορφανός: ο συγγραφέας Ζεράρ ντε Βιλιέ απεβίωσε χθες στο Παρίσι, σε ηλικία 83 ετών, μετά από μακροχρόνια ασθένεια»#SAS le Prince Malko Linge est orphelin : l'écrivain #Gérard de Villiers est décédé hier à Paris à 83 ans des suites d'une longue maladie., Eric Morain, μήνυμα twitter, 2:59πμ, 1 Νοεμβρίου 13.

 Αναφορές 

 Εξωτερικοί  σύνδεσμοι 

Κατηγορία:Γάλλοι μυθιστοριογράφοι